CELEX: 62016TN0735
Language: fi
Date: 2016-10-22 00:00:00
Title: Asia T-735/16: Kanne 22.10.2016 – CX v. komissio

19.12.2016   
            
            
               FI
            
            
               Euroopan unionin virallinen lehti
            
            
               C 475/20
            
         Kanne 22.10.2016 – CX v. komissio
   (Asia T-735/16)
   (2016/C 475/30)
   Oikeudenkäyntikieli: ranska
   
      Asianosaiset
   
   
      Kantaja: CX (Bordeaux, Ranska) (edustaja: asianajaja É. Boigelot)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan kanteen käsiteltäväksi ja toteamaan sen perustelluksi
            
         
               —
            
            
               tämän johdosta
               
                           —
                        
                        
                           kumoamaan 18.12.2015 päivätyn päätöksen (viite Ares(2015)5952489), siltä osin kuin siinä määrätään kantajan palkan alentamisesta
                        
                     
                           —
                        
                        
                           kumoamaan 12.7.2016 tehdyn ja samana päivän tiedoksi annetun päätöksen (viite HR.E.2/CB/sa/Ares(2016)), jolla nimittävä viranomainen on hylännyt osittain kantajan valituksen, jonka tämä oli tehnyt 17.3.2016 (viite R/170/16) palkan alentamista koskevasta päätöksestä
                        
                     
                           —
                        
                        
                           velvoittamaan vastaajaan maksamaan oikeudettomasti pidätetyt summat viivästyskorkoineen
                        
                     
                           —
                        
                        
                           velvoittamaan vastaajan korvaaman kaikki oikeudenkäyntikulut virkamiestuomioistuimen työjärjestyksen 87 artiklan 1 kohdan mukaisesti
                        
                     
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste koskee sitä, että komission nimittävä viranomainen on rikkonut virkamiehiin sovellettavia henkilöstösääntöjä ja erityisesti niiden IX liitteessä olevan 24 artiklan 1 kohtaa, kun se ei ole vahvistanut päätöksessään määrää, jonka se aikoi vähentää kantajan palkasta.
            
         
               2)
            
            
               Toinen kanneperuste koskee sitä, että palkan alentamista ei ole perusteltu, mikä merkitsee epätasa-arvoista kohtelua kantajan vahingoksi.
            
         
               3)
            
            
               Kolmas kanneperuste koskee menettelyn ja harkintavallan väärinkäyttöä sekä toimivallan ylittämistä sillä perusteella, että riidanalainen päätös on peitelty kurinpitoseuraamus.
            
         
               4)
            
            
               Neljäs kanneperuste koskee käsittelyaikojen kohtuullisuuden, vilpittömän mielen ja hyvän hallinnon periaatteiden loukkaamista sillä perusteella, että teot, jotka vastaaja väittää kantajan tehneen, ovat tapahtuneet vuosina 2001 ja 2003 eli yli 14 ja yli 12 vuotta ennen riidanalaisen päätöksen tekemistä.